RISTUMISKOHA EHITAMISE LEPINGU ÜLEVÕTMISE KOKKULEPE

kuupäev nagu märgitud viimases digitaalallkirjas
Käesolev ristumiskoha ehitamise lepingu ülevõtmise kokkulepe (edaspidi „Kokkulepe“) on sõlmitud järgmiste osapoolte vahel:
1) Transpordiamet, registrikood 70001490, (edaspidi Amet), asukoht Valge tn 4/1, 11413 Tallinn, mida esindab põhimääruse alusel planeerimise osakonna kooskõlastuste üksuse peaspetsialist Marje-Ly Rebas; ja
2) SW Metsatuul OÜ, registrikood 16069235 (edaspidi Üleandja), asukoht Telliskivi tn 60/5, 10412 Tallinn, mida esindab juhatuse liige Priit Lepasepp; ja 
3) SW Metsatuul Põlendmaa OÜ, registrikood 17577867, asukoht Telliskivi tn 60/5,10412 Tallinn (edaspidi Ülevõtja), mida esindab juhatuse liige Priit Lepasepp,
(Amet, Üleandja ja Ülevõtja edaspidi ühiselt nimetatud ka kui „Pooled“).
võttes arvesse, et:
A) Ameti ja Üleandja vahel on 11.12.2025 sõlmitud RISTUMISKOHA EHITAMISE LEPING NR 7.1-1/25/14733-2 (edaspidi „Leping“), mille kohaselt andis Amet loa Üleandjale riigitee nr 19276 Taali-Põlendmaa-Seljametsa tee km 15,251 ristumiskoha ehitamiseks (rekonstrueerimiseks ja laiendamiseks) (edaspidi „Tee“), mis ehitatakse Pärnu maakonnas Pärnu linnas Põlendmaa külas Raudemetsa tee (metsatee nr 5680522 ning asub kinnistul katastritunnusega 62401:001:0304);

B) Üleandja võõrandab Ülevõtjale Põlendmaa tuuleelektrijaama arendusprojekti, mille koosseisus lähevad üle ka arendusprojektiga seotud varad, õigused ja kohustused kaasa arvatud Lepingust tulenev Tee;

C) Vastavalt Lepingule on Üleandja kohustatud Lepingu üle andma uuele omanikule ehk Ülevõtjale Lepingu osapoolte vahel sõlmitava kokkulepe alusel;

D) Ülevõtja soovib Üleandjalt üle võtta Lepingu.
on Pooled kokku leppinud järgnevas:
1. Lepingu ülevõtmine
1.1. Käesolevaga on Pooled kokku leppinud, et Üleandja annab Ülevõtjale üle ja Ülevõtja võtab Üleandjalt vastu Lepingust ning Lepingu lisadest tulenevad Üleandja õigused ja kohustused.
1.2. Amet on nõus astuma Ülevõtjaga lepingulisse suhtesse ja annab omapoolse nõusoleku Lepingu üle võtmiseks Ülevõtja poolt. 
1.3. Pooled on kokku leppinud, et Leping läheb Ülevõtjale üle käesoleva Kokkuleppe jõustumisega.
2. Poolte kinnitused
2.1. Käesolevaga kinnitavad Pooled, et neil on kõik õigused ja volitused ning vajalikud nõusolekud käesoleva Kokkuleppe sõlmimiseks ja allkirjastamiseks ning õiguste ja kohustuste võtmiseks.
2.2. Amet ja Üleandja kinnitavad, et nad ei ole Lepingut kolmandatele isikutele üle andnud, samuti ei ole loovutatud kolmandatele isikutele Lepingust tulenevaid nõudeid;
2.3. Ülevõtja kinnitab, et on tutvunud Lepinguga ning Lepingu lisadega ning on teadlik Lepingus ning lisades sätestatud Üleandja õigustest ja kohustustest ning et Üleandjal on piisavalt rahalisi vahendeid Lepingust ning lisadest tulenevate kohustuste täitmiseks.
2.4. Ülevõtja kinnitab, et tema suhtes ei ole alustatud pankroti- või likvideerimismenetlust ega ole esitatud pankrotihoiatust või pankrotiavaldust.
3. Lõppsätted
3.1. Käesolev Kokkulepe jõustub selle allkirjastamisest Poolte poolt.
3.2. Kokkuleppe suhtes kohaldatakse Eesti Vabariigi õigust.
3.3. Kokkuleppest tulenevad vaidlused lahendavad Pooled läbirääkimiste teel. Kui Pooled kokkulepet ei saavuta, lahendatakse vaidlus Harju maakohtus.

